《送杜尹赴东都》
唐代·权德舆

商於留异绩，河洛贺新迁。朝选吴公守，时推杜尹贤。

如纶披凤诏，出匣淬龙泉。风雨交中土，簪裾敞别筵。

清明人比玉，照灼府如莲。伫报司州政，征黄似颍川。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。